ສານຫວຽດນາມ ຕັດສິນ ຝາກໂທດ ທ່ານ Uy 15 ເດືອນ
ສານ​ຫວຽດນາມ​ ພົບ​ເຫັນວ່າ ທ່ານ Uy ມີ​ຄວາມ​ຜິດ ແຕ່​ໄດ້​ ​ໂຈະ​ການລົງໂທດ ​ໃນ​ການ​ຈໍາ​ຄຸກ​ ເປັນ​ເວລາ 15 ​ເດືອນ ແລະ​ກໍປ່ອຍ​ລາວ​ ຈາ​ກການ​ກັກ​ຂັງ​.
ສານແຫ່ງນຶ່ງຂອງຫວຽດນາມ ໄດ້ພົບເຫັນວ່າ ຜູ້ຊາຍຄົນນຶ່ງ ທີ່ໄດ້ນໍາໃຊ້ສື່ສັງຄົມ Facebook ຕໍານິຕິຕຽນ ລັດຖະບານ ນັ້ນ ມີຄວາມຜິດ ສານຫວຽດນາມ ໃນວັນອັງຄານມື້ນີ້ ໄດ້ພົບເຫັນ ທ່ານ Dinh Nhat Uy ມີຄວາມຜິດ ແຕ່ໄດ້ ໂຈະຫຼືຝາກໂທດ ໃນການ ຈໍາຄຸກເປັນເວລາ 15 ເດືອນຂອງລາວ ແລະກໍປ່ອຍລາວ ຈາກການກັກຂັງ ທະນາຍຄວາມຂອງທ່ານ Uy ໄດ້ກ່າວວ່າ ລູກຄວາມຂອງລາວ ໄດ້ຕັດສິນວ່າມີຄວາມຜິດ ໃນໃຊ້ສິດເສລີພາບປະຊາທິປະໄຕ ໄປໃນທາງທີ່ບໍ່ຖືກຕ້ອງ ໃນການຂຶ້ນສານດຳເນີນຄະດີເປັນເວລາ ນຶ່ງມື້ ຄະດີດັ່ງກ່າວນີ້ ແມ່ນເຊື່ອວ່າເປັນຄະດີທໍາອິດ ໃນຫວຽດນາມ ທີ່ກ່າວເຖິງ Facebook ໂດຍຊື່ ກຸ່ມປົກປ້ອງສິດທິມະນຸດ Human Rights Watch ທີ່ມີສຳນັກງານຢູ່ສະຫະລັດ ຮຽກຮ້ອງ ໃຫ້ ປ່ອຍຕົວທ່ານ  Uy ໃນທັນທີ ກຸ່ມດັ່ງກ່າວຍັງລາຍງານວ່າ ນັກເຄື່ອນໄຫວ ທາງການ ເມືອງທີ່ອາຍຸ 61 ປີ ຄົນນີ້ ໄດ້ຖືກຕັດສິນວ່າມີຄວາມຜິດ ແລະຕິດຄຸກ ໃນປີ 2013 ປຽບທຽບ ໃສ່ເກືອບ 40 ຄະດີ ທີ່ໄດ້ມີການຕັດສິນລົງໂທດ ໃນປີກາຍນີ້ ໃນເດືອນກັນຍາຜ່ານມາ ກົດໝາຍໃໝ່ທີ່ເລີ້ມມີຜົນບັງຄັບໃຊ້ໃນຫວຽດນາມ ແມ່ນເກືອດ ຫ້າມບໍ່ໃຫ້ລົງຂ່າວຫຼືພິມເຜີຍແຜ່ຂໍ້ຄວາມຕໍານິຕິຕຽນລັດຖະບານ ຜ່ານທາງຕາໜ່າງສື່ສັງຄົມ ແຕ່ຍັງບໍ່ທັນມີຜູ້ໃດເທື່ອ ຖືກຟ້ອງຮ້ອງພາຍໃຕ້ກົດໝາຍທີ່ວ່ານີ້ເທື່ອ